joelniklaus/EU_Wikipedias huggingface dataset:
Λευκή υπεροχή

Λευκή υπεροχή ονομάζεται η πεποίθηση ότι οι λευκοί άνθρωποι είναι ανώτεροι από εκείνους άλλων φυλών και έτσι πρέπει να τους καταδυναστεύουν. Η πεποίθηση ευνοεί τη διατήρηση και την υπεράσπιση της κυριαρχίας των λευκών. Η πεποίθηση έχει τις ρίζες της στο δόγμα του επιστημονικού ρατσισμού και ήταν βασική δικαιολογία για την αποικιοκρατία. Βασίζεται σε ένα φάσμα σύγχρονων κινημάτων, συμπεριλαμβανομένου του νεοναζισμού.

Διαφορετικές μορφές του δόγματος προτείνουν διαφορετικές αντιλήψεις σχετικά με το ποιος θεωρείται λευκός (αν και το υπόδειγμα είναι γενικά ανοικτόχρωμο δέρμα, ξανθό μαλλί και γαλάζια μάτια, ή «άρια» χαρακτηριστικά που απαντώνται κυρίως στη βόρεια Ευρώπη).

Ως πολιτική ιδεολογία, επιβάλλει και διατηρεί την κοινωνική, πολιτική, ιστορική ή θεσμική κυριαρχία των λευκών. Το Υπερατλαντικό εμπόριο δούλων, οι νόμοι του Jim Crow στις Ηνωμένες Πολιτείες, και το απαρτχάιντ στη Νότια Αφρική είναι παραδείγματα εφαρμογής του δόγματος.

Παραπομπές

ΝεοφασισμόςΠολιτικές θεωρίεςΛευκή υπεροχήΛευκός εθνικισμόςΠολιτική και φυλήΦυλετικός διαχωρισμόςΝεοναζιστικές έννοιεςΠολιτικά κινήματα στις Ηνωμένες Πολιτείες
Τάσος Μπουντούρης

Ο Αναστάσιος (Τάσος) Μπουντούρης (2 Αυγούστου 1955, Καστέλλα, Πειραιάς) είναι έλληνας ιστιοπλόος, χάλκινος Ολυμπιονίκης και έλληνας ρέκορντμαν συμμετοχών σε Ολυμπιακούς αγώνες.

Αθλητική σταδιοδρομία 
Ξεκίνησε την ιστιοπλοΐα σε ηλικία 3 ετών. Υπήρξε παγκόσμιος πρωταθλητής, και με πλήθος ευρωπαϊκών και πανελλήνιων διακρίσεων. 

Συμμετείχε σε 6 Ολυμπιακούς Αγώνες με τρεις διαφορετικές κλάσεις σκαφών, (“Finn”, “Soling” και “Star”): 1976 (6ος), 1980 (3ος), 1984 (6ος), 1988 (18ος), 1992 (20ος), 1996 (4ος). Μαζί με την Άγη Κασούμη και την Ευαγγελία Ψάρρα, έχουν το ρεκόρ συμμετοχής σε Ολυμπιακούς Αγώνες. Υπήρξε λαμπαδηδρόμος στην Ολυμπιάδα της Αθήνας το 2004.

Το αποκορύφωμα της αθλητικής του πορείας ήρθε στους Ολυμπιακούς Αγώνες της Μόσχας (1980), όπου αγωνιζόμενος με σκάφος τύπου Soling, κατέκτησε το χάλκινο μετάλλιο, με πλήρωμα τους Τάσο Γαβρίλη και Αριστείδη Ραπανάκη.

Διοικητική σταδιοδρομία 
Μετά το τέλος του της καριέρας του διατέλεσε επί σειρά ετών, πρόεδρος του Συλλόγου Ελλήνων Ολυμπιονικών.

Προσωπική ζωή και δημόσιες δηλώσεις 
Έχει τετραμελή οικογένεια με δύο παιδιά.

Τον Ιανουάριο του 2020 τραυματίστηκε σοβαρά σε τροχαίο ατύχημα, στο οποίο εμπλεκόταν και ο πρώην κολυμβητής και προπονητής κολύμβησης Νίκος Γέμελος.

Τον Νοέμβριο του 2020 επικρίθηκε έντονα για σχόλιο σε μέσο κοινωνική δικτύωσης σχετικά με την βία κατά των γυναικών, σχόλιο για το οποίο διευκρίνισε ότι ήταν ειρωνικό, ότι διαστρεβλώθηκε και ότι σε κάθε περίπτωση λυπάται και επανορθώνει.

Τον Ιανουάριο του 2021 αίσθηση προκάλεσαν δηλώσεις του με τις οποίες υπερασπίστηκε τον παράγοντα της Ελληνικής Ιστιοπλοϊκής Ομοσπονδίας (ΕΙΟ) που κατηγορήθηκε από την Σοφία Μπεκατώρου ότι την είχε κακοποιήσει σεξουαλικά το 1998.

Παραπομπές
Φλάσινγκ Μέντοους

Το Πάρκο Φλάσινγκ Μέντοους (αγγλ. Flushing Meadows Park), επισήμως Πάρκο Φλάσινγκ Μέντοους-Κορόνα (Flushing Meadows–Corona Park) και συνήθως αναφερόμενο απλώς ως «Φλάσινγκ Μέντοους», είναι δημόσιο πάρκο στο βόρειο μέρος του Κουίνς της πόλεως της Νέας Υόρκης. Τα όριά του είναι ο Διαπολιτειακός Αυτοκινητόδρομος I-678 (ως Van Wyck Expressway) στα ανατολικά, ο Grand Central Parkway στα δυτικά, ο όρμος Φλάσινγκ (Flushing Bay) στα βόρεια και η λεωφόρος Γιούνιον Τέρνπάικ (Union Turnpike) στα νότια. Το Φλάσινγκ Μέντοους είναι το τέταρτο μεγαλύτερο δημόσιο πάρκο της Νέας Υόρκης, έχοντας συνολική έκταση 3.630 στρέμματα (μεγαλύτερο από το Σέντραλ Παρκ). Διεθνώς είναι γνωστότερο για τη διεξαγωγή, στο εκεί ευρισκόμενο «Εθνικό Κέντρο Αντισφαιρίσεως Μπίλι Τζην Κινγκ» (USTA Billie Jean King National Tennis Center), του Αμερικανικού «Όπεν», που είναι η μία από τις 4 κορυφαίες ετήσιες διοργανώσεις τένις στον κόσμο («γκραν σλαμ»). Το μεγάλο Γήπεδο Άρθουρ Ας του Κέντρου είναι το μεγαλύτερο γήπεδο τένις στον κόσμο, με χωρητικότητα 23.200 θεατών.

Μέχρι τον 19ο αιώνα η τοποθεσία ήταν ένας υγρότοπος δημιουργημένος από τον ποταμό Φλάσινγκ, ο οποίος τη διασχίζει στη διεύθυνση βορρά-νότου. Την πρώτη δεκαετία του 20ού αιώνα έγινε χωματερή για αποκαΐδια, καθώς τότε βρισκόταν τόσο μακριά από τις ανεπτυγμένες περιοχές της Νέας Υόρκης, ώστε να θεωρείται σχεδόν χωρίς αξία. Ο επίτροπος πάρκων του Δήμου Ρόμπερτ Μόουζες ήταν ο πρώτος που συνέλαβε την ιδέα της δημιουργίας ενός μεγάλου πάρκου στο Φλάσινγκ Μέντοους, τη δεκαετία του 1920, ως μέρος ενός συστήματος πάρκων στο ανατολικό Κουίνς. Το πάρκο τελικώς δημιουργήθηκε ως η θέση της Παγκόσμιας Εκθέσεως της Νέας Υόρκης το 1939 και φιλοξένησε και την Παγκόσμια έκθεση της Νέας Υόρκης το 1964. Μετά το 1964 το πάρκο αφέθηκε στην εγκατάλειψη, παρά το ότι έχουν γίνει κάποιες αναβαθμίσεις μετά το 1990.

Το πάρκο διατηρεί μεγάλο μέρος της διαμορφώσεως από την Παγκόσμια έκθεση του 1939. Υπάρχουν αρκετές εγκαταστάσεις στο εσωτερικό του που αποτελούν και αξιοθέατα: Το γήπεδο μπέιζμπολ Σίτι Φηλντ (έδρα της ομάδας Νιου Γιορκ Μετς), το μουσείο Μέγαρο Επιστήμης της Νέας Υόρκης, το Μουσείο του Κουίνς, ο Ζωολογικός Κήπος του Κουίνς, η Unisphere και το Περίπτερο της Πολιτείας της Νέας Υόρκης στην  Παγκόσμια έκθεση του 1964. Ο ποταμός Φλάσινγκ συνεχίζει να ρέει μέσα από το πάρκο και δύο μεγάλες λίμνες, η Μέντοου και η Γουίλοου, καταλαμβάνουν αρκετή από τη νότια έκτασή του.

Το πάρκο ανήκει και συντηρείται από το Τμήμα Πάρκων και αναψυχής του Δήμου της Νέας Υόρκης. Ιδιωτικοί μη κερδοσκοπικοί σύλλογοι, όπως το Flushing Meadows–Corona Park Conservancy και η Συμμαχία για το Πάρκο Φλάσινγκ Μέντοους-Κορόνα, παρέχουν πρόσθετους πόρους, υπηρεσίες και υποστήριξη.

Ετυμολογία
Το πάρκο ονομάσθηκε από τις γειτονικές συνοικίες Φλάσινγκ και Κορόνα, οι οποίες χωρίζονται από το πάρκο. Το όνομα «Φλάσινγκ» είναι παραφθορά της ονομασίας του λιμένα Βλίσινγιεν της Ολλανδίας.

Παραπομπές

Εξωτερικοί σύνδεσμοι 
 
 «The Playground For All Children»

Φλασινγκ Μεντοους
Κρατισμός

Στην πολιτική επιστήμη, ο κρατισμός είναι το δόγμα ότι η εξουσία του κράτους είναι νόμιμη σε κάποιο βαθμό. Αυτό συγκαταλέγει την οικονομική και κοινωνική πολιτική, ιδίως όσον αφορά τη φορολογία και τα μέσα παραγωγής.

Ο όρος χρησιμοποιήθηκε αρχικά τη δεκαετία του 1850, απέκτησε ευρεία χρήση κατά τη δεκαετία του 1930 και του 1940.

Παραπομπές

ΚρατισμόςΟικονομικά συστήματαΠολιτικός ρεαλισμόςΟρολογία πολιτικής επιστήμηςΠολιτικές θεωρίεςΚυριαρχία
Άγγελος Μπρατάκος

Ο Άγγελος Μπρατάκος (1935-2021) του Ιωάννη, ήταν Έλληνας φυσικός και πολιτικός.

Βιογραφικά στοιχεία
Γεννήθηκε στην Αθήνα το 1935. Αποφοίτησε από την Σχολή Φυσικής του Πανεπιστημίου Αθηνών. Διατέλεσε γενικός διευθυντής της ΝΔ στα τέλη της δεκαετίας του '80.
Εξελέγη βουλευτής Επικρατείας με τη Νέα Δημοκρατία τον Ιούνιο του 1989 και στη Β’ περιφέρεια Αθηνών στις εκλογές του 1990, 1993, 1996.

Χρημάτισε υφυπουργός Εσωτερικών από το 1992 ως το 1993.

Έγραψε το βιβλίο "Η Ιστορία της Νέας Δημοκρατίας".

Απεβίωσε σε ηλικία 86 ετών στις 10 Αυγούστου 2021.  Ήταν έγγαμος και είχε αποκτήσει έναν γιο, τον Γιάννη Μπρατάκο, και μία κόρη.

Πηγές

Βουλευτές εκλεγμένοι με τη Νέα Δημοκρατία
Βουλευτές επικρατείας
Βουλευτές Β' Αθηνών
Έλληνες υφυπουργοί Εσωτερικών
Απόφοιτοι Εθνικού και Καποδιστριακού Πανεπιστημίου Αθηνών
Παντελής Νικολαΐδης

Ο Παντελής Νικολαΐδης (1942-1979) του Νικολάου, ήταν Έλληνας δικηγόρος και πολιτικός. Υπήρξε πρωταθλητής Ελλάδας στο άλμα επί κοντώ. Υπηρέτησε ως βουλευτής με το ΠΑΣΟΚ από τις 20 Νοεμβρίου 1977 ως τον αδόκητο θάνατό του σε τροχαίο δυστύχημα σε ηλικία μόλις 37 ετών.

Βιογραφία

Αθλητής 
Γεννήθηκε το 1942. Από πολύ νωρίς ασχολήθηκε με τον αθλητισμό και έγινε μέλος του Ολυμπιακού το 1957 με προπονητή τον Τάκη Βεντίκο. Το 1962 διέκοψε την καριέρα του λόγω τραυματισμού. Επανήλθε στους στίβους έπειτα από δύο χρόνια ακινησίας και το 1968 πέτυχε ατομικό ρεκόρ με 4,80 στο Καυταντζόγλειο. Υπηρέτησε ως χωροφύλακας την ίδια περίοδο και γι' αυτό αποχώρησε από το στίβο. Κατέκτησε το πρωτάθλημα ΣΙΣΜ με την ομάδα της Χωροφυλακής. Ολοκλήρωσε τις νομικές του σπουδές το 1975 στην Πάντειο.

Πολιτική σταδιοδρομία 
Ο Νικολαΐδης εξελέγη δημοτικός σύμβουλος στη Νίκαια στις εκλογές του 1975. Ήταν από τους πρωτεργάτες της επανασύστασης του συλλόγου ΓΣ Κερατσινίου, ο οποίος είχε διαλυθεί από τη χούντα.

Εξελέγη βουλευτής το 1977 με το ΠΑΣΟΚ στη Β'  Πειραιώς. Ο Παντελής Νικολαΐδης συγκέντρωσε συνολικά στις εκλογές του 1977 5.099 ψήφους.
Ως το θάνατό του ήταν πρόεδρος της Χορωδίας Νικαίας.

Θάνατος σε τροχαίο 
Σκοτώθηκε σε τροχαίο δυστύχημα που συνέβη στη Γιουγκοσλαβία (στο 38ο χλμ. της εθνικής οδού Βελιγραδίου - Ζάγκρεμπ) στις 28 Οκτωβρίου 1979, μαζί με τη σύζυγό του, Χριστίνα. Ειδικότερα, το αυτοκίνητο που οδηγούσε ο 37χρονος βουλευτής συγκρούστηκε μετωπικά με άλλο ιδιωτικό αυτοκίνητο, που είχε οδηγό έναν Γιουγκοσλάβο αξιωματικό του στρατού. Από τη σύγκρουση σκοτώθηκε και ο Γιουγκοσλάβος οδηγός του άλλου οχήματος , ενώ τραυματίστηκε ο σύγγαμπρος του βουλευτή. Το ζευγάρι μετέβαινε στο Παρίσι, προκειμένου να παραστεί στα εγκαίνια της έκθεσης ζωγραφικής του Κώστα Γραμματόπουλου, αδερφού του σύγγαμπρου του βουλευτή.

Η κηδεία του Νικολαΐδη έγινε παρουσία πλήθους κόσμου στη Νίκαια στις 31 Οκτωβρίου 1979.

Κατέλιπε δύο κόρες. Την κενωθείσα έδρα του εκλιπόντος βουλευτή κατέλαβε ο επιλαχών Άγγελος Περδικούρης.

Το όνομα του Παντελή Νικολαΐδη δόθηκε μετά το θάνατό του στο γήπεδο του Κερατσινίου. Επίσης, καθιερώθηκε από τον ΓΣ Κερατσινίου λαϊκός αγώνας ανωμάλου δρόμου με την ονομασία "Παντελής Νικολαΐδης".

Πηγές

Έλληνες αθλητές του άλματος επί κοντώ
Βουλευτές εκλεγμένοι με το ΠΑΣΟΚ
Βουλευτές Β' Πειραιά
Ναός της Ίσιδος (Φίλαι)

Ως Ναοί της νήσου Φίλαι αναφέρεται το σύνολο των αρχαιολογικών ναών στην Άνω Αίγυπτο, περίπου οκτώ χιλιόμετρα νότια του Ασουάν. Τα κτίρια αυτά βρίσκονται στή νήσο Αγκιλκιάδα, όπου μεταφέρθηκαν από το 1977 έως το 1980 από την πρώην τοποθεσία τους, την πλημμυρισμένη τώρα νήσο Φίλαι και περίπου 600 Μέτρα βορειοδυτικά στο ψηλότερο έδαφος της Αγκιλκιάς .

Το κύριο κτίριο του συγκροτήματος είναι ο ναός της θεάς Ίσιδος . Βρίσκεται στη δυτική όχθη στη μέση του νησιού. Υπάρχουν άλλες μικρότερες κατασκευές γύρω του, όπως το περίπτερο του Νεκτανεβώτος Α΄, Το περίπτερο του Τραϊανού, ο μικρός ναός του Χάθορ, ο ναός του Χαρενδότου, το περίπτερο του Ψαμμήτιχου Β΄, ο Προμαχώνας του Αδριανού, ο Ναός του Imhotep, το Παρεκκλήσι του Μαντούλι και ο Ναός του Ντεντούν . Τα ιερογλυφικά ανάγλυφα του συγκροτήματος των ναών επιμελούνται και δημοσιεύονται από το έργο Edition of the επιγραφές του ναού από το Philae της Αυστριακής Ακαδημίας Επιστημών, Βιέννη (Institute OREA).

Γκαλερί εικόνων

Πηγές 

 Hans Bonnet : Philae. Στο: Λεξικό της Αιγυπτιακής Θρησκευτικής Ιστορίας. Nikol, Hamburg 2000, ISBN 3-937872-08-6, σελ. 592-594.
 Johannes Hahn : Η καταστροφή των λατρείων των Philae. Ιστορία και θρύλος του πρώτου καταρράκτη του Νείλου. Στο: Johannes Hahn, Stephen Emmel, Ulrich Gotter (επιμ. ): Από ναό σε εκκλησία: καταστροφή και ανανέωση της τοπικής λατρευτικής τοπογραφίας στην ύστερη αρχαιότητα. (= Θρησκείες στον ελληνορωμαϊκό κόσμο. Τόμος 163. ). Brill, Leiden 2008, ISBN 978-90-474-4373-5, σελ. 203επ.
 Wolfgang Helck / Eberhard Otto : Philae. Στο: Small Lexicon of Egyptology. Harrassowitz, Wiesbaden 1999, ISBN 3-447-04027-0, σελ. 22.
 Sandra Sandri: Har-Pa-Chered (Harpokrates): Η γένεση ενός αιγυπτιακού θεού παιδιού (= Orientalia Lovaniensia Analecta. (OLA) Τόμος 151). Peeters, Leuven 2006, ISBN 90-429-1761-X .
 Alexandra von Lieven : Κάτοψη της πορείας των αστεριών. Το λεγόμενο groove book . Το Ινστιτούτο Αρχαίων Ανατολικών Σπουδών Carsten Niebuhr (π. ένα. ), Κοπεγχάγη 2007, ISBN 978-87-635-0406-5 .
 Erich Winter : Οι ναοί των Φιλάων και το πρόβλημα της σωτηρίας τους. Στο: Αρχαίος Κόσμος. Τόμος 7, Τεύχος 3, 1976, σ. 2-15.

Παραπομπές

Ναοί στην Αίγυπτο
Αρχαίοι αιγυπτιακοί ναοί
Νίκος Καρανικόλας

Ο Νίκος Καρανικόλας ήταν Έλληνας συνθέτης που συνεργάστηκε με γνωστούς Έλληνες ερμηνευτές.                                                                                                
Γεννήθηκε στα Σφαγεία, στα Πετράλωνα, στις 26 Φεβρουαρίου 1929. Μπήκε στην δισκογραφία το 1961 με το «Ψάχνω να βρω καμιά γωνιά». Επίσης ηταν σύζηγος της γνωστής τραγουδίστριας Βουλάς Γκίκα.Εφυγε το 2003 σε ηλικία 74 ετών και τάφηκε στο 3ο Νεκροταφείο Νίκαιας.
Γιαν Σόμερ

Ο Γιαν Σόμερ (17 Δεκεμβρίου 1988) είναι Ελβετός ποδοσφαιριστής ο οποίος αγωνίζεται ως τερματοφύλακας για λογαριασμό της Μπορούσια Μενχεγκλάντμπαχ και της εθνικής ομάδας της Ελβετίας.

Ο Σόμερ προέρχεται από τις ακαδημίες της Βασιλείας και το 2007 υπέγραψε επαγγελματικό συμβόλαιο. Δόθηκε αρχικά δανεικός στη Βαντούζ και έπειτα στην Γκρασχόπερς. Το 2011 έγινε βασικός τερματοφύλακας της Βασιλείας, με την οποία κατέκτησε τέσσερα συνεχόμενα πρωταθλήματα Ελβετίας. Το 2014 αποκτήθηκε από την Μενχεγκλάντμπαχ. Ήταν μέλος της ομάδας του πρωταθλήματος για τη σαιζόν 2019-20.

Ο Σόμερ πραγματοποίησε το ντεμπούτο του με την εθνική αντρών της Ελβετίας το 2012. Ήταν μέλος των αποστολών της Ελβετίας στα Μουντιάλ 2014 και 2018 και στα Euro 2016 και 2020.

Παραπομπές 

Ελβετοί ποδοσφαιριστές
Μπέκετ (ταινία, 2021)

Το Μπέκετ (πρωτότυπος τίτλος: Beckett) είναι θρίλερ ταινία του 2021, σε σκηνοθεσία Φερντινάντο Τσίτο Φιλομαρίνο. Το σενάριο το έγραψε ο Κέβιν Α. Ράις. Στην ταινία πρωταγωνιστεί ο Τζον Ντέιβιντ Γουάσινγκτον. Συμπρωταγωνιστούν οι Μπόιντ Χόλμπρουκ, Βίκι Κριπς και Αλίσια Βικάντερ. Η πλοκή της ταινίας αφορά έναν Αμερικανό τουρίστα στην Ελλάδα, που εμπλέκεται άθελα του σε ένα εγκληματικό κύκλωμα. 

Τα γυρίσματα ξεκίνησαν τον Απρίλιο του 2019, κυρίως στην Αθήνα. Η ταινία γυρίστηκε στην Ελλάδα και για πρώτη φορά προβλήθηκε στο 74ο Φεστιβάλ του Λουκάρνο, στις 4 Αυγούστου του 2021. Η ταινία γενικά απέσπασε μικτές κριτικές. Στις 13 Αυγούστου του ίδιου έτους, κυκλοφόρησε και στην πλατφόρμα του Netflix.

Παραπομπές

Εξωτερικοί σύνδεσμοι 
 

Ταινίες του 2021
Αγγλόφωνες ταινίες
Ελληνόφωνες ταινίες
Αμερικανικές ταινίες
Αμερικανικές θρίλερ ταινίες
Ιταλικές ταινίες
Ιταλικές θρίλερ ταινίες
Ταινίες γυρισμένες στην Αθήνα
Ταινίες γυρισμένες στην Ελλάδα
Θυροτηλέφωνο

Το θυροτηλέφωνο είναι ηλεκτρική συσκευή που διευκολύνει την επικοινωνία μεταξύ των ευρισκόμενων ενός διαμερίσματος και αυτού που το κρούει. Η συσκευή μπορεί επίσης να κλειδώσει ή να ξεκλειδώσει την πόρτα, η οποία, ως επί το πλείστον, είναι η κεντρική εξώπορτα της πολυκατοικίας. Αποτελούν μέρος της τυπικής ηλεκτρικής εγκατάστασης των περισσότερων οικοδομών.

Παραπομπές

ΑσφάλειαΤηλεπικοινωνιακός εξοπλισμός
Αγουστίν Λάρα

Ο Αγουστίν Λάρα (Ανχέλ Αγουστίν Μαρία Κάρλος Μαριάνο Αλφόνσο δελ Σαγράδο Κοραζόν Λάρα ι Αγκίρε δελ Πίνο, ισπ. Ángel Agustín María Carlos Fausto Mariano Alfonso del Sagrado Corazón Lara y Aguirre del Pino, 1897 - 1970) ήταν Μεξικανός συνθέτης, ηθοποιός του κινηματογράφου και τραγουδιστής.

Βιογραφία 
Γεννήθηκε στις 30 Οκτωβρίου 1897 στην Πόλη του Μεξικού. Ο Λαρά ήταν πολυγραφότατος συνθέτης σε στυλ Μπολερό. Πολλά από τα κομμάτια του παρέμειναν στο ρεπερτόριο μέχρι σήμερα. Άρχισε την μουσική του εμφάνιση ως έφηβος, κερδίζοντας χαρτζιλίκι ως πιανίστας σε νυχτερινά κέντρα, μέχρι που ο πατέρας του τον έστειλε σε στρατιωτική ακαδημία.

Όταν αποφοίτησε στράφηκε ξανά στη μουσική του καριέρα και στα τέλη της δεκαετίας του 1920 δόθηκε η ευκαιρία να δημιουργήσει δικό του ραδιοφωνικό πρόγραμμα. Δεδομένου ότι έπαιξε κυρίως τις δικές του συνθέσεις, τα έργα του γρήγορα έγιναν γνωστά και αγαπήθηκαν από το κοινό. Το επίκεντρο του έργου του Λάρα είναι σε ρομαντικά κομμάτια σε στυλ Μπολερό, το έργο του ανέρχεται σε περίπου 700 συνθέσεις, όλες (καλλιτεχνικά) τραγούδια, συμπεριλαμβανομένου ενός κύκλου τραγουδιών για ισπανικές πόλεις.

Εκτός από συνθέτης, εμφανίστηκε σε περίπου 30 ταινίες και ήταν σταρ στο Μεξικό. Συνέθεσε τη μουσική για την πρώτη μεξικάνικη ταινία ήχου Santa το 1932.

Απεβίωσε στις 6 Νοεμβρίου 1970 και στην γενέτειρά του, και ετάφη στην Rotonda de las Personas Ilustres .

Βιογραφική ταινία
Η ζωή του Αγκουστίν Λάρα (ισπ.:La vida de Agustín Lara) είναι μια μεξικανική μουσική ταινία του 1959 σε σκηνοθεσία Αλεχάντρο Γκαλίντο και πρωταγωνιστές τους  Γερμίν Ρόμπλες, Λορένα Βελάσκεθ και Οφέλια Μοντέσκο.

Πηγές 

 Gerard Béhague: Λάρα, Αγκουστίν.         
 Andrew Grant Wood: Agustin Lara: A Cultural Biography . Oxford University Press, Oxford 2014, ISBN 978-0-19-989245-7 ( eingeschränkte Vorschau στην Αναζήτηση Βιβλίων Google ).

Παραπομπές

Εξωτερικοί σύνδεσμοι
 

Μεξικανοί
Τραγουδιστές
Ηθοποιοί κινηματογράφου
Οικονομική ανισότητα

Υπάρχουν ποικίλες μορφές οικονομικής ανισότητας, κυρίως μετρούμενες με τη διανομή του εισοδήματος (το ποσό των αποδοχών) και την κατανομή του πλούτου (το ποσό του πλούτου που κατέχουν οι άνθρωποι). Εκτός από την οικονομική ανισότητα μεταξύ κρατών, υπάρχουν σημαντικοί τύποι οικονομικής ανισότητας μεταξύ διαφορετικών ομάδων ανθρώπων. 

Οι τύποι μετρήσεων της ανισότητας επικεντρώνονται στον πλούτο, το εισόδημα και την κατανάλωση. Υπάρχουν πολλές μέθοδοι για τη μέτρηση της οικονομικής ανισότητας,  παραδείγματος χάριν, ο Συντελεστής Τζίνι και ο Δείκτης ανθρώπινης ανάπτυξης, οι οποίοι είναι ο πιο κοινοί.

Έρευνες δείχνει ότι η ανισότητα είναι σκόπελος για την οικονομική ανάπτυξη.  .

Παραπομπές

Ορολογία της κοινωνιολογίαςΚοινωνική ανισότητα
Πλουτοκρατία

Η πλουτοκρατία, εκ του πλοῦτος και κράτος «εξουσία», είναι όρος που αναφέρεται σε μια κοινωνία που κυβερνάται ή ελέγχεται από άτομα με μεγάλο πλούτο ή εισόδημα. Η πρώτη γνωστή χρήση του όρου στα αγγλικά χρονολογείται από το 1631.  Εν αντιθέσει με συστήματα όπως η δημοκρατία, ο φιλελευθερισμός, ο σοσιαλισμός, ο κομμουνισμός ή ο αναρχισμός, η πλουτοκρατία δεν έχει τις ρίζες της σε μια καθιερωμένη πολιτική φιλοσοφία.

Ιστορικά παραδείγματα πλουτοκρατιών περιλαμβάνουν τη Ρωμαϊκή Αυτοκρατορία, ορισμένες πόλεις-κράτη στην Αρχαία Ελλάδα, τον πολιτισμό της Καρχηδόνας, τις ιταλικές πόλεις-κράτη/ναυτικές δημοκρατίες της Βενετίας, τη Φλωρεντία, το Βασίλειο της Γαλλίας πριν από τη Γαλλική Επανάσταση, τη Γένοβα και την Αυτοκρατορία της Ιαπωνίας. Σύμφωνα με τον Νόαμ Τσόμσκι και τον Τζίμι Κάρτερ, οι σύγχρονες Ηνωμένες Πολιτείες μοιάζουν με μια πλουτοκρατία αν και με δημοκρατικό πολίτευμα.

Παραπομπές

ΟλιγαρχίαΠολιτική φιλοσοφίαΚοινωνική φιλοσοφία
Επιτελικό Κράτος (Ελλάδα)

Το Επιτελικό κράτος είναι σύστημα διοίκησης του ελληνικού κράτους που καθιερώθηκε από την κυβέρνηση Κυριάκου Μητσοτάκη, με τον νόμο 4622/2019 κατ' απομίμηση, όπως αναφέρεται, του αμερικανικού συστήματος διοίκησης. 

Οι βασικοί πυλώνες του νέου συστήματος είναι η Εθνική Αρχή Διαφάνειας, στην οποία συγχωνεύθηκαν όλα τα ελεγκτικά σώματα του δημοσίου, και η Προεδρία της Κυβέρνησης, ως αυτοτελής, απευθείας υπαγόμενη στον Πρωθυπουργό υπηρεσία.

Για τη λειτουργία του χρησιμοποιούνται μέθοδοι και εργαλεία του μάνατζμεντ, συμπεριφορικού ή μη.

Προεδρία της Κυβέρνησης

Η Προεδρία της Κυβέρνησης αποτελεί αυτοτελή δημόσια υπηρεσία, στελεχωμένη από 440 άτομα (340 οργανικών θέσεων και 100 μετακλητών). Υπάγεται απευθείας στον Πρωθυπουργό. Αποστολή της είναι η υποστήριξη του πρωθυπουργού και ο συντονισμός του κυβερνητικού έργου. Απευθείας υπαγόμενη σε αυτήν είναι η Εθνική Υπηρεσία Πληροφοριών, η Ελληνική Ραδιοφωνία Τηλεόραση και το Αθηναϊκό-Μακεδονικό Πρακτορείο Ειδήσεων.

Διαρθρώνεται από τις εξής Γραμματείες:

 Γενική Γραμματεία του Πρωθυπουργού
 Γενική Γραμματεία Νομικών και Κοινοβουλευτικών Θεμάτων
 Γενική Γραμματεία Συντονισμού Εσωτερικών Πολιτικών
 Γενική Γραμματεία Συντονισμού Οικονομικών και Αναπτυξιακών Πολιτικών
 Ειδική Γραμματεία Ολοκληρωμένων Πληροφοριακών Συστημάτων, Παρακολούθησης και Αξιολόγησης του Κυβερνητικού  Έργου και
 Γενική Γραμματεία Επικοινωνίας και Ενημέρωσης

Παραπομπές

Εξωτερικοί σύνδεσμοι
 

Ελληνικοί Νόμοι
 Ελληνική Κυβέρνηση
Αστρονομικός Κατάλογος

Ένας αστρονομικός κατάλογος είναι ένας κατάλογος ή πίνακας αστρονομικών αντικειμένων. Οι πιο παλιοί είναι οι κατάλογοι αστεριών. Εκατοντάδες κατάλογοι έχουν δημοσιευτεί , οι οποίοι ασχολούνται με γενικά ή ειδικά αντικείμενα όπως είναι οι μεταβλητοί αστέρες, οι γίγαντες αστέρες, τα σμήνη αστεριών κ.ο.κ.

Υπάρχουν επίσης, πολλοί κατάλογοι που ασχολούνται με αντικείμενα βαθέως ουρανού ή με αντικείμενα που δεν είναι αστέρες. Και πάλι, υπάρχουν κατάλογοι που επικεντρώνονται ειδικά σε νεφελώματα, γαλαξίες, πηγές ακτίνων Χ, κβάζαρ και άλλες κατηγορίες. Το ίδιο ισχύει για τους αστεροειδείς, τους κομήτες και άλλα αντικείμενα του ηλιακού συστήματος .

Κατάλογοι ιστορικής σημασίας 

 Το βιβλίο των σταθερών αστέρων, που δημοσιεύθηκε από τον Αμπντ αλ-Ραχμάν αλ-Σούφι το 964, δίνει λεπτομέρειες για περισσότερους από χίλιους αστέρες και παρέχει τις πρώτες περιγραφές  για τον γαλαξία της Ανδρομέδας και για τα Νέφη του Μαγγελάνου.
 Ο αστρικός χάρτης Ουρανομετρία, που δημοσιεύθηκε από τον Γιόχαν Μπάγερ το 1603, περιέχει πάνω από 1200 αστέρες. Τα ονόματα δημιουργήθηκαν από ελληνικά γράμματα σε συνδυασμό με τα ονόματα των αστερισμών, για παράδειγμα το άστρο Άλφα Κενταύρου. 
 Ο αστρικός χάρτης  Historia coelestis Britannica, που δημοσιεύθηκε από τον Τζον Φλάμστηντ το 1725, παρέχει λίστες με άστρα χρησιμοποιώντας αριθμούς σε συνδυασμό με ονόματα αστερισμών και τα ταξινομεί με βάσει την ορθή αναφορά, για παράδειγμα το 61 του Κύκνου.
 Ο κατάλογος Μεσιέ, τα αντικείμενα του Μεσιέ είναι μια λίστα αστρονομικών αντικείμενων επιλεγμένα από τον Γάλο αστρονόμο Σαρλ Μεσιέ το 1771. Ο κατάλογος Νεφελώματα και Σμήνη Αστεριών δημοσιεύθηκε το 1781 και περίεχε τα αντικείμενα Μεσιέ 1 - Μεσιέ 110.
 Ο Νέος Γενικός κατάλογος, που συνέταξε ο Γιόχαν Ντράιερ την δεκαετία του 1880, περιέχει τα αντικείμενα NGC 0001 - NGC 7840. Αποτελεί έναν από τους μεγαλύτερους ιστορικούς καταλόγους, καθώς περιέχει όλους τους τύπους μη αστρικών αντικειμένων βαθέως ουρανού. 
 Ο κατάλογος Χένρυ Ντρέιπερ του Χένρυ Ντρέιπερ δημοσιεύθηκε μεταξύ του 1918 - 1924, περιέχει πάνω από 225.000 λαμπερά άστρα, τα αστέρια ονομάστηκαν χρησιμοποιώντας τα αρχικά HD και σε συνδυασμό με 6 αριθμούς.
 O κατάλογος Κάλντγουελ, δημιουργήθηκε από τον Πάτρικ Μουρ το 1995 ως συμπλήρωμα στον κατάλογο του Μεσιέ, περιέχει 109 σμήνη αστεριών, νεφελώματα και γαλαξίες με τα ονόματα C1 - C109. Αυτή η λίστα αντικειμένων βαθέως ουρανού προσελκύει περισσότερο ερασιτέχνες αστρονόμους.

Παραπομπές
NGC 588

Το NGC 588 είναι διάχυτο νεφέλωμα που βρίσκεται στις παρυφές του γαλαξία Μεσιέ 33, εντός του αστερισμού του Τριγώνου. Ανακαλύφθηκε στις 2 Οκτωβρίου 1861 από τον Γερμανο-Δανό αστρονόμο Χάινριχ ντ' Αρέ.

Παραπομπές

Εξωτερικοί σύνδεσμοι 
 

0588
Τρίγωνον (αστερισμός)
Veinte años

Veinte años είναι χαμπανέρα του 1935, σε στίχους της Χιλεμίνα Αραμπουρού και μουσική της Μαρίας Τερέζας Βέρα, η οποία το τραγούδησε για πολλά χρόνια και το απαθανάτισε. Έχει ερμηνευτεί, μεταξύ άλλων, από τους Omara Portuondo, Ιμπραχίμ Φερρέρ, Barbarito Díez, Buena Vista Social Club, Ντιέγκο ελ Σιγάλα,  Άλκηστις Πρωτοψάλτη και άλλους πολλούς.

Εξωτερικοί σύνδεσμοι 

 La inmortalidad de "Veinte años". Suenacubano.com, 25 de diciembre 2013
 Letra de «Veinte años», en cancioneros.com

Μουσική στην Κούβα
Τραγούδια του 1935
NGC 4483

Ο NGC 4483 είναι φραγμένος φακοειδής γαλαξίας που βρίσκεται περίπου 55 εκατομμύρια έτη φωτός μακριά στον αστερισμό της Παρθένου. Το NGC 4483 ανακαλύφθηκε από τον αστρονόμο Χάινριχ ντ' Αρέ στις 19 Μαρτίου 1865. Το NGC 4483 είναι μέλος του συμπλέγματος της Παρθένου.

Παραπομπές

Εξωτερικοί σύνδεσμοι
 

Γαλαξίες του UGC
Γαλαξίες του PGC
Σμήνος της Παρθένου
4483
Παρθένος (αστερισμός)
Ραβδωτοί φακοειδείς γαλαξίες
Αφροκουβανοί

Οι Αφροκουβανοί είναι τα τμήματα του κουβανικού πληθυσμού με προέλευση από την Αφρική. Οι Αφροκουβανοί αποτελούν τουλάχιστον 10% του πληθυσμού, ενώ μαζί με τους μιγάδες είναι πάνω από το ένα τρίτο, σύμφωνα με την επίσημη απογραφή. Αυτός ο αριθμός βασίζεται σε αυτοαναφερόμενες πληροφορίες. Σύμφωνα με ορισμένες εκτιμήσεις, έως και 60-70% των Κουβανών έχουν αφρικανική καταγωγή.  Ο αφροκουβανικός πολιτισμός είναι σημαντικό μέρος του κουβανικού πολιτισμού.

Παραπομπές
NGC 206

Το NGC 206 είναι φωτεινό αστρικό νέφος στον Γαλαξία της Ανδρομέδας. Είναι αξιοσημείωτο ότι είναι το πιο φωτεινό αστρικό νέφος στην Ανδρομέδα ορατό από τη Γη.

Χαρακτηριστικά 
Το NGC 206 είναι το πλουσιότερο και πιο ευδιάκριτο αστρικό νέφος στον Γαλαξία της Ανδρομέδας, καθώς και μία από τις μεγαλύτερες και λαμπρότερες περιοχές σχηματισμού αστεριών της Τοπικής ομάδας γαλαξιών. Περιέχει περισσότερα από 300 αστέρια φωτεινότερα από M b = −3,6. Αρχικά αναγνωρίστηκε από τον Έντγουιν Χαμπλ ως σμήνος αστεριών, αλλά σήμερα, λόγω του μεγέθους του, κατατάσσεται στην ομάδα OB.

Παραπομπές

Εξωτερικοί σύνδεσμοι
 

0206
Ανδρομέδα (αστερισμός)
Γαλαξίας της Ανδρομέδας
Κατανομή του πλούτου

Κατανομή του πλούτου ονομάζεται η σύγκριση του πλούτου μεταξύ διαφόρων μελών ή ομάδων σε μια κοινωνία. Αντικατοπτρίζεται η οικονομικής ανισότητας.

Για να κατανοήσουμε ευκολότερα τι εστί κατανομή του πλούτου, πρέπει να εξετάσουμε τι είναι πλούτος. Ένας ευρύτερος ορισμός του πλούτου, ο οποίος, όμως, σπάνια χρησιμοποιείται στη μέτρηση της ανισότητας, περιλαμβάνει επίσης το ανθρώπινο κεφάλαιο. Για παράδειγμα, ο ορισμός των Ηνωμένων Εθνών για τον πλούτο χωρίς αποκλεισμούς είναι ένα νομισματικό μέτρο που περιλαμβάνει το άθροισμα των φυσικών, ανθρώπινων και φυσικών περιουσιακών στοιχείων.

Πριν από τη δεκαετία του 1960, τα δεδομένα σχετικά με την κατανομή συλλέγονταν κυρίως από φόρους περιουσίας και φόρους ακινήτων, με μερικά ακόμη στοιχεία που συγκεντρώνονταν σποραδικά από τρίτους να μη καθίστανται αντιπροσωπευτικά. Τα αποτελέσματα από αυτές τις πηγές έτειναν να δείξουν ότι η κατανομή του πλούτου ήταν άνιση και ότι η υλική κληρονομιά είχε μεγάλο ρόλο στο ζήτημα των διαφορών πλούτου και στην κληρονομία από γενιά σε γενιά Έτσι, οι πρώτες θεωρητικές έρευνες για την κατανομή του πλούτου επιχειρούσαν να κατανοήσουν τη σχέση των βασικών δυνάμεων που θα μπορούσαν να εξηγήσουν την υψηλή συγκέντρωση του πλούτου και την τάση πτώσης με την πάροδο του χρόνου.

Παραπομπές

Καπιταλισμός
Πέτρος Μακρής – Στάικος

Ο Πέτρος Μακρής – Στάικος (1949 – 11 Αυγούστου 2021) ήταν  Έλληνας ιστοριογράφος και δικηγόρος.

Βιογραφικό 
Γεννήθηκε το 1949 και καταγόταν από μεγαλοαστική και ιστορική οικογένεια της Αιτωλοακαρνανίας. Μακρινός πρόγονός του ήταν ο καπετάνιος Δημήτριος Μακρής, ένας από τους αρχηγούς κατά την Εξοδο του Μεσολογγίου. Ο παππούς του, Πάνος Μακρής, ήταν υποστράτηγος και υποστηρικτής του Βενιζέλου και ο πατέρας του, Στάμος Μακρής – Στάικος, ήταν γαιοκτήμονας στην Αιτωλοακαρνανία και πολιτευτής της ΕΡΕ, ο οποίος στη διάρκεια της Κατοχής είχε ενταχθεί στον ΕΔΕΣ και είχε συλληφθεί, κρατηθεί  και υποστεί εξευτελισμούς από μέλη του ΕΛΑΣ, στον Άγιο Βλάσιο Αιτωλοακαρνανίας. 

Ο Πέτρος Μακρής - Στάικος σπούδασε Νομικά στο Πανεπιστήμιο Αθηνών και  στη συνέχεια έκανε μεταπτυχιακές σπουδές, με υποτροφία, στη Γερμανία. Μετά το θάνατο του πατέρα του, το 1973, και εξαιτίας των μεγάλων χρεών που εκείνος άφησε στην οικογένειά του,  αναγκάστηκε να ασχοληθεί με τη δικηγορία και για πολλά χρόνια υπήρξε συνεργάτης στο δικηγορικό γραφείο του Αλέξανδρου Λυκουρέζου. 
Το 1990 συμμετείχε ως δικηγόρος στη διερεύνηση του σκανδάλου του γιουγκοσλαβικού καλαμποκιού. Τα στοιχεία που έφερε στο φως τον έφεραν αντιμέτωπο με πολιτικά στελέχη της εποχής και είχαν αρνητικό αντίκτυπο στην επαγγελματική του καριέρα με αποτέλεσμα λίγα χρόνια αργότερα να αποφασίσει να αφήσει τη δικηγορία και να ασχοληθεί με τη συγγραφή. 

Έγραψε τα βιβλία: «Κίτσος Μαλτέζος - Ο αγαπημένος των θεών» (2000), «Ο Άγγλος πρόξενος –Ο υποπλοίαρχος Noel C. Rees και οι βρετανικές μυστικές υπηρεσίες, Ελλάδα –Μέση Ανατολή (1939-1944)», «Βρετανική πολιτική και αντιστασιακά κινήματα στην Ελλάδα» και «Ο Δεκέμβρης του 1944, Τέσσερα άγνωστα κείμενα».

Το βιβλίο του Βρετανική πολιτική και αντιστασιακά κινήματα στην Ελλάδα: Η απόρρητη έκθεση του ταγματάρχη David J. Wallace (1943) κυκλοφόρησε το 2009 με εισαγωγή του πολιτικού επιστήμονα Στάθη Καλύβα και περιείχε μεταφρασμένο τμήμα μιας έκθεσης του Βρετανού πράκτορα της SOE Ντέηβιντ Γουάλας. Ο Μακρής-Στάικος δέχθηκε κριτική από τον ιστορικό Χάγκεν Φλάισερ για την ανακριβή παρουσίασή της έκθεσης ως πρωτοδημοσιευόμενου εγγράφου, για ανακριβή και μεροληπτικό σχολιασμό της έκθεσης, που δεν αναφερόταν στη σημασία της για τις εμφύλιες συγκρούσεις στην κατοχική Ελλάδα, και για την παράλειψη δύο κεφαλαίων της έκθεσης, που ο Φλάισερ απέδωσε σε σκοπιμότητα ή ερασιτεχνισμό. Ο Μακρής-Στάικος απάντησε ότι δεν είχε παραβάλει την εκδοχή που είχε στη διάθεσή του με το αγγλικό κείμενο που είχε δημοσιεύσει ο ιστορικός Ρίτσαρντ Κλογκ και απέδωσε την κριτική σε «πολεμική του Fleischer εναντίον μου και εναντίον του Στάθη Καλύβα».

Παραπομπές 

Έλληνες ιστορικοί
Έλληνες δικηγόροι
Έλληνες αντικομμουνιστές
Μεσίστια σημαία

Ο όρος μεσίστια σημαία αναφέρεται σε μια σημαία που κυματίζει κάτω από την κορυφή του ιστού. Σε πολλές χώρες αυτό θεωρείται ως ένδειξη σεβασμού, πένθους ή χαιρετισμού. 

Ο θεσμός ανάγεται πίσω στον 17ο αιώνα. Σύμφωνα με ορισμένες πηγές, η σημαία κατεβαίνει για να δημιουργηθεί χώρος για μια «αόρατη σημαία θανάτου» που κυματίζει από πάνω. Ωστόσο, υπάρχει διαφωνία σχετικά με το πού πρέπει να βρίσκεται μια σημαία όταν κυματίζει μεσίστια. Το πρωτόκολλο της σημαίας του Ηνωμένου Βασιλείου αναφέρει ότι η σημαία πρέπει να απέχει 2/3 από την κορυφή του ιστού.  

Σύμφωνα με τον νόμο 851/1978, η Ελληνική σημαία κυματίζει μεσίστια τη Μεγάλη Παρασκευή, ως ένδειξη πένθους για τον θάνατο του Ιησού Χριστού. Επίσης, κυματίζει μεσίστια τις ημέρες που έχει κηρυχθεί Εθνικό πένθος

Παραπομπές

ΘάνατοςΣημαίες
Μηλάκι Εύβοιας

Το Μηλάκι είναι πεδινό χωριό του δήμου Κύμης - Αλιβερίου, στα όρια της κεντρικής με τη νότια Εύβοια με υψόμετρο 16 μέτρα. Βρίσκεται δίπλα στα παράλια του Νότιου Ευβοϊκού κόλπου και του κόλπου Αλιβερίου. Απέχει περίπου 3 χλμ. Ν.-ΝΑ. από το Αλιβέρι και 48 χλμ. Α.-ΝΑ. από τη Χαλκίδα. Δίπλα και βορειοδυτικά του είναι η Ανθούπολη, δυτικά το Βέλος, νότια οι εγκαταστάσεις του εργοστασίου παραγωγής τσιμέντου της ΑΓΕΤ Ηρακλής ενώ βόρεια και δυτικά περνάει η ΕΟ 44 (τμήμα Αλιβερίου - Καρύστου). Επίσημα αναφέρεται ως ξεχωριστός οικισμός για πρώτη φορά το 1928 να προσαρτάται στην τότε κοινότητα Αλιβερίου. Σύμφωνα με το πρόγραμμα Καλλικράτης μαζί με το Αλιβέρι, τον Κατακαλό, τον Λάτα και την Ανθούπολη αποτελούν τη δημοτική κοινότητα Αλιβερίου που υπάγεται στη δημοτική ενότητα Ταμυνέων του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 128 κατοίκους.

Παραπομπές 

Χωριά του νομού Εύβοιας
Δήμος Κύμης - Αλιβερίου
Πατρίκ Ασί

Ο Πατρίκ Ασί (Patrick Achi, γεννημένος στις 17 Νοεμβρίου 1955) είναι Ιβοριανός πολιτικός που υπηρετεί ως πρωθυπουργός της Ακτής Ελεφαντοστού από τις 26 Μαρτίου 2021.  Μέλος του Δημοκρατικού Κόμματος της Ακτής Ελεφαντοστού, σπούδασε στο Supélec και στο Πανεπιστήμιο του Στάνφορντ και ειδικεύεται στη μηχανική και τις υποδομές. Έχει επίσης εργαστεί ως κυβερνητικός εκπρόσωπος του προέδρου Αλασάν Ουαταρά .

Πρώτα χρόνια και εκπαίδευση 
Ο Ασί, γεννημένος στο Παρίσι από μητέρα Ιβοριανή και Γάλλο πατέρα, σπούδασε στη Γαλλία και τις Ηνωμένες Πολιτείες.

Καριέρα 
Μεταξύ 2010 και 2017, ο Ασί ήταν υπουργός Οικονομικής Υποδομής στις κυβερνήσεις των διαδοχικών πρωθυπουργών Γκιγιόμ Σορό (2010–12), Ζανό Αουσού-Κουαντιό  (2012) και Ντανιέλ Καμπλάν Ντινκάν  (2012–17). 

Ο Ασί διορίστηκε υπηρεσιακός πρωθυπουργός στις 8 Μαρτίου 2021 για να αναλάβει τα καθήκοντα του πρωθυπουργού Χαμέντ Μπακαγιόκο, ο οποίος βρισκόταν ασθενής στο νοσοκομείο. Ο Μπακαγιόκο πέθανε δύο ημέρες αργότερα.  Ο Ασί διορίστηκε πρωθυπουργός στις 26 Μαρτίου 2021 από τον πρόεδρο Ουαταρά.  Με αυτή την ιδιότητα, εμφανίστηκε ως βασικό πρόσωπο στις συζητήσεις για την επίλυση ενός μεγάλου ελλείμματος παραγωγής ενέργειας που είχε επιβαρύνει την παροχή ηλεκτρικής ενέργειας στις αστικές περιοχές για αρκετές εβδομάδες. 

Τον Οκτώβριο του 2021, το όνομά του αναφέρθηκε στα Pandora Papers. Έλεγχε τουλάχιστον μέχρι το 2006 Allstar Consultancy Services Limited, μια υπεράκτια εταιρεία που βρίσκεται στις Μπαχάμες και δημιουργήθηκε το 1998 μέσω ενός υποψηφίου, ενώ ο Achi ήταν κυβερνητικός επίτροπος με την Ivorian Electricity Company. (CIE) και τεχνικός σύμβουλος του Υπουργού Ενέργειας.

Άλλες δραστηριότητες 
Ο Ασί κατέχει και θέση στο Διεθνές Νομισματικό Ταμείο (ΔΝΤ), ως εξ οφίτσιο μέλος του Διοικητικού Συμβουλίου.

Προσωπική ζωή 
Στις 16 Απριλίου 2020 ο Ασί ανακοίνωσε ότι βρέθηκε θετικός στην COVID-19 και αυτοαπομονώθηκε μέχρι νεοτέρας.  Τον Μάιο του 2021 διακομίστηκε αεροπορικώς στο Παρίσι λόγω «σοβαρής κόπωσης» και για ιατρικούς ελέγχους.

Παραπομπές 

Πρωθυπουργοί της Ακτής Ελεφαντοστού
Ηγέτες εν ενεργεία
Χακαΐντε Χιτσιλέμα

Χακαΐντε Χιτσιλέμα (γεννήθηκε στις 4 Ιουνίου 1962) είναι επιχειρηματίας και πολιτικός από τη Ζάμπια, ο οποίος είναι ο πρόεδρος της χώρας του από τις 24 Αυγούστου 2021. Αφού είχε συμμετάσχει σε πέντε προηγούμενες εκλογές το 2006, το 2008, το 2011, το 2015 και το 2016, κέρδισε τις προεδρικές εκλογές του 2021 με ποσοστό πάνω από το 59% των ψήφων. Ηγείται του Ηνωμένου Κόμματος για την Εθνική Ανάπτυξη από το 2006. Πριν από την εκλογή του, ο Χιτσιλέμα ήταν σημαντικός αντίπαλος του Έντγκαρ Λούνγκου, προέδρου της Ζάμπια από το 2015 έως το 2021. Στις 11 Απριλίου 2017 ο Χιτσιλέμα συνελήφθη και κατηγορήθηκε για προδοσία, κίνηση που θεωρήθηκε ως παράνομη πράξη του Λούνγκου για να σιγήσει ο πολιτικός του αντίπαλος. Η σύλληψη και η κατηγορία καταδικάστηκαν ευρέως, με διαδηλώσεις που πραγματοποιήθηκαν στη Ζάμπια και στο εξωτερικό, απαιτώντας την απελευθέρωση του Χιτσιλέμα και καταδικάζοντας τον αυξανόμενο αυταρχισμό του καθεστώτος του Λούνγκου. Ο Χιτσιλέμα αποφυλακίστηκε στις 16 Αυγούστου 2017 και η κατηγορία για προδοσία αποσύρθηκε.

Παραπομπές 

Ηγέτες εν ενεργεία
Πρόεδροι της Ζάμπιας
Προάστιο Μεσσηνίας

Το Προάστιο είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά ανήκει στην Κοινότητα Προαστίου, της Δημοτικής Ενότητας Λεύκτρου και υπάγεται στο Δήμο Δυτικής Μάνης.

Γενικές πληροφορίες 
Το Προάστιο Μεσσηνίας βρίσκεται σε υψόμετρο 232 μέτρων και έχει πληθυσμό 252 κατοίκων, σύμφωνα με την Απογραφή του 2011. Μέχρι το 1938, ανήκε στο Νομό Λακωνίας και μέχρι το 1951, γραφόταν Προάστειο.

Διοικητικές μεταβολές 

 Ε.Ε.Τ.Α.Α. - Διοικητικές μεταβολές οικισμών - Προάστιο Μεσσηνίας (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές - Κοινότητα Προαστίου Μεσσηνίας (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές - Δήμος Λεύκτρου Μεσσηνίας (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές - Δήμος Δυτικής Μάνης Μεσσηνίας (εξωτερικός σύνδεσμος)

Εξωτερικοί σύνδεσμοι 

 Προάστιο - Μεσσηνία (Terrabook)
 Προάστιο (Messinian Mani)
 Προάστιο, Πόλεις και χωριά της Μεσσηνίας (messinia.mobi)

Παραπομπές

Χάρτης 

Χωριά του νομού Μεσσηνίας
Μάνη
Δήμος Δυτικής Μάνης
Περιοδικό antivirus

To περιοδικό ANTIVIRUS είναι διμηνιαίο Free Press που εκδίδεται απ’ την Homo Evolution (ΑΜΚΕ) και διανέμετε στις ΛΟΑΤ επιχειρήσεις και σε χώρους πολιτισμού στην Αθήνα, τη Θεσσαλονίκη. τη Κρήτη, τη Πάτρα και τη Χαλκίδα. Το avmag.gr ξεκίνησε ως ιστότοπος του εντύπου το 2010, αλλά πλέον περιλαμβάνει καθημερινή ειδησιογραφία από την Ελλάδα και τον κόσμο, πολιτιστικά θέματα και queer τέχνη, ρεπορτάζ, αφιερώματα, έρευνες, προτάσεις και ατζέντα. Εκδότης του είναι ο Γιάννης Παπαπαγιαννόπουλός με εμπορικό διευθυντή τον Νίκο Σοφιανό και την αρχισυνταξία έχει αναλάβει από το 2013 ο Βασίλης Θανόπουλος.

Το περιοδικό είναι το μακροβιότερο Ελληνικό LGBTQI+ μέσο στην ιστορία της Ελλάδας. Κυκλοφόρησε για πρώτη φορά στα τέλη του Απρίλιου του 2003 και εκδίδετε έως και σήμερα. Έχει φιλοξενήσει συνεντεύξεις που έχουν χαρακτηριστεί ιστορικές όπως αυτή του Πρωθυπουργού της Ελλάδας Αλέξη Τσίπρα, τον Ιούνιο του 2016 αλλά και πολλά coming out επώνυμών Ελλήνων όπως ο Σταμάτης Κραουνάκης, ο Γιώργος Καπουτζίδης, ο Ιωάννης Μελισσανίδης, ο Θανάσης Αλευράς και ο Σπύρος Μπιμπίλας. Το antivirus εμπιστευτήκαν για να εκφράσουν την στήριξή τους στην ΛΟΑΤΙ+ κοινότητα προσωπικότητές από την Ελλάδα και το εξωτερικό όπως η Δέσποινα Βανδή, η Άννα Βίσση, η Marina Abramovic, Κάιτη Γαρμπη, Σάκης Ρουβάς, Δημήτρης Παπαϊωάννου, Κώστας Μπακογιάννης, η Demy, η Πάολα. η Ελένη Φουρέιρα, η Αφροδίτη Παναγιωτάκου, η Νανά Μούσχουρη, ο Ζαν-Πολ Γκοτιέ. η Lara Fabian, Νατάσσα Μποφίλιου,  κ.α.

Τον Απρίλιο του 2022, το ANTIVIRUS ξεκίνησε την πανελλήνια καμπάνια «Πες το Ναι!», με στόχο την προώθηση της ισότητας στον γάμο στην Ελλάδα. Η καμπάνια είχε ως κεντρικό στόχο την ενημέρωση και ευαισθητοποίηση της κοινωνίας – μέσα από ένα βίντεο που δημιουργήθηκε με τη συμβολή του Γιώργου Καπουτζίδη σε σκηνοθεσία Θανάση Τσιμπίνη – σχετικά με το δικαίωμα στον γάμο. Ταυτόχρονα καλεί όλα τα άτομα, φορείς, ιδρύματα, εταιρείες, κόμματα κ.α. να ενώσουν τις φωνές τους υπογράφοντας και στηρίζοντας την ισότητα στον γάμο και δημιουργώντας την πολιτική πίεση με τελικό στόχο την ψήφιση της.

Παραπομπές

Εξωτερικοί σύνδεσμοι 
Site

Facebook page

Instagram profile

Youtube κανάλι
Τεντιμπόις

Teddy Boys, ή τεντιμπόιδες,  ονομάζονταν οι νέοι που ακολουθούσαν κυρίως τη βρετανική υποκουλτούρα, ροκ εν ρολ, R&B, φορώντας ρούχα εν μέρει εμπνευσμένα από τα στυλ που φορούσαν οι dandies την Εδουαρδιανή περίοδο, πρώτη δεκαετία του 20ου αιώνα, τα οποία ήρθαν στο προσκήνιο μετά το τέλος του Δευτέρου Παγκοσμίου Πολέμου. Η υποκουλτούρα των Teddy Boys έχει τις ρίζες της στις αρχές του 50 μεταξύ εφήβων στο Λονδίνο.

Στην Ελλάδα, τεντιμπόιδες καλούνταν οι νέοι που χαρακτηριζόταν η συμπεριφορά τους αναιδής και προκλητική από την τότε κυβέρνηση. Γι αυτούς, θεσπίστηκε ο νόμος 4000/1958. Η αστυνομία συνελάμβανε όσους νεαρούς θεωρούσε ότι διέπρατταν εξύβριση, και τους οδηγούσε στο κρατητήριο, όπου γινόταν σε αυτούς κούρεμα με την ψιλή, τους έσκιζαν τα παντελόνια και εν συνεχεία τους περιέφεραν στο δρόμο εξευτελίζοντάς τους. Ο νόμος δέχτηκε έντονη κριτική γιατί προήγαγε τη διαπόμπευση.

Παραπομπές

The Beatles
4000
Ακκούρσιος


Ο Ακκούρσιος (λατινικά: Accursius, ιταλικά: Accursio, 1184 - 1263) ήταν ένας Ιταλός νομικός και γλωσσογράφος, εκπρόσωπος της σχολής της Μπολόνιας. Είναι γνωστός για το σχολιασμό της κωδικοποίησης του ρωμαϊκού δικαίου του Ιουστινιανού, γνωστού ως Ιουστινιάνειος Κώδικας.

Βιογραφία
Ο Ακκούρσιος γεννήθηκε στην Ιμπρουνέτα, κοντά στη Φλωρεντία, πιθανόν το 1184. Μαθήτευσε δίπλα στον Ατσόνε της Μπολόνιας και άσκησε αρχικά τη δικηγορία στη γενέτειρά του. Στη συνέχεια διορίστηκε καθηγητής στη Μπολόνια, όπου είχε θεωρήθηκε ιδιαίτερα ικανός. Ανέλαβε να οργανώσει σε ένα σώμα τις δεκάδες χιλιάδες σχόλια και παρατηρήσεις σχετικά με τον Κώδικα, τις Εισηγήσεις και τον Πανδέκτη του Ιουστινιανού. Ο Ακκούρσιος συγκέντρωσε τα διάφορα προϋπάρχοντα σχόλια για καθένα από αυτά τα κείμενα και δημιούργησε ένα συνεκτικό σώμα σχολίων. Η συλλογή αυτή, που σύντομα έλαβε τον τίτλο Glossa ordinaria ή magistralis, είναι γνωστή και ως Μεγάλο Γλωσσάριο και θεωρείται ότι ολοκληρώθηκε γύρω στο 1230. Όσο ο Ακκούρσιος εργαζόταν σε αυτό το έργο, λέγεται ότι κάτι παρόμοιο είχε ξεκινήσει ο Οδοφρέδος, ένας άλλος δικηγόρος της Μπολόνιας. Έτσι, προκειμένου να ολοκληρώσει πρώτος τη συλλογή, προσποιήθηκε αδιαθεσία και διέκοψε τις δημόσιες διαλέξεις του.

Μετά τα μέσα του 13ου αιώνα, η συλλογή του Ακκούρσιου κατέστη αφετηρία για κάθε ερμηνεία του Ιουστινιάνειου Κώδικα, ενώ απέκτησε ισχύ δικαίου σε ορισμένες δικαιοδοσίες. Η δύναμη της συλλογής πιθανώς οφείλεται στην πολύ αναλυτική κάλυψη του αστικού δικαίου, για το οποίο όχι μόνο επισήμανε τα προβλήματά του, αλλά προσέφερε και λύσεις για αυτά. Σύγχρονες έρευνες έχουν δείξει ότι το έργο του Ακκούρσιου περιέχει σχεδόν 100.000 σχολιασμούς. Η καλύτερη έκδοση είναι αυτή του Ντένις Γκόντεφροϊ, που περιλαμβάνει έξι τόμους και δημοσιεύθηκε στη Λυών το 1589.

Πέρα από τη γλωσσολογική του ενασχόληση, ο Ακκούρσιος ασχολήθηκε και με την κερδοφόρα, εκείνη την εποχή, νομική επιστήμη.

Κατά τα τελευταία χρόνια της ζωής του, έζησε και δίδαξε στη Μπολόνια, όπου πέθανε το 1263. Είναι αναγνωρισμένο ότι μετά το θάνατό του η νομική επιστήμη στην Ιταλία υπέστη μια παρακμή.

Οικογένεια
Τρεις από τους τέσσερις γιους του έγιναν επίσης νομικοί: Τσερβότο, Γκουλιέλμο και Φραντσέσκο. Ο τελευταίος είναι θαμμένος μαζί με τον πατέρα του κοντά στη Βασιλική του Αγίου Φραγκίσκου της Μπολόνιας.

Παραπομπές

Περαιτέρω ανάγνωση
 
Text of the Glossa ordinaria of Accursius is available online (archived version) in an edition Lyon (Prost, Iullieron) 1627.

Εξωτερικοί σύνδεσμοι

Francesco Accorso di Bagnolo (Accursius) c. 1182 – 1263.
Παραστρατιωτική οργάνωση

Παραστρατιωτική οργάνωση είναι ένα στρατιωτικό σώμα του οποίου η οργανωτική δομή, τακτική, εκπαίδευση και λειτουργία ταυτίζεται με αυτήν ενός τακτικού στρατού, αλλά δεν είναι επίσημα μέρος των ενόπλων δυνάμεων της χώρας. Τα Waffen-SS αποτελούν, ίσως, την πιο γνωστή παραστρατιωτική οργάνωση στη νεότερη ιστορία.

Σύμφωνα με τον Νόμο του πολέμου, οι παραστρατιωτικές οργανώσεις μπορούν να ενσωματωθούν στις επίσημεςΈνοπλες δυνάμεις.

Παραπομπές

Στρατιωτική ορολογία
Ρίτσαρντ Τζένινγκς

Ο Ρίτσαρντ Τζένινγκς (Richard E. Jennings, Χάμστεντ, Αγγλία, Ηνωμένο Βασίλειο, 20 Μαΐου 1921  – Κορνουάλη, 19 Ιανουαρίου 1997) ήταν Βρετανός καλλιτέχνης, δημιουργός κόμικς.

Βιογραφία
Το 1937 ο Τζένινγκς κέρδισε μία υποτροφία για το Central School of Arts, στο Λονδίνο, όπου και ξεκίνησε τις καλλιτεχνικές του σπουδές, όμως δύο χρόνια μετά αυτές διακόπηκαν, λόγω της έναρξης του Β’ Π.Π.. Τότε κατατάχτηκε στη RAF και υπηρέτησε σε υπηρεσίες σωστικών συνεργείων στη Μέση Ανατολή. Το 1950 μετακόμισε στο Λονδίνο και εξασφάλισε μία συνεργασία με το νεοεκδοθέν περιοδικό Eagle, ως αποκλειστικός δημιουργός  (σενάριο και σχεδιασμός) επί τριετία, της σειράς του τελευταίου, «Tommy Walls», που ήταν και η πρώτη του επαγγελματική εργασία. Τον Οκτώβριο του 1953, από κοινού με το σεναριογράφο Guy Morgan, δημιούργησαν την περιπετειώδη σειρά «Storm Nelson». Το 1962 ο Τζένινγκς ολοκλήρωσε τη συνεργασία του με το έντυπο, παρουσιάζοντας τη σειρά «Island of Fire».
Ο Τζένινγκς, παράλληλα, δημοσίευσε δουλειές του και σε άλλα έντυπα, όπως τα Junior Mirror, Swift, TV Century 21 («The Daleks»), ενώ συνεισέφερε και σε ετήσιες εκδόσεις. Προς τα τέλη της δεκαετίας του ’60 στράφηκε στη ζωγραφική, για να αποσυρθεί, αργότερα, από το χώρο. Πέθανε από πνευμονία σε ηλικία 75 ετών.

Εξωτερικοί σύνδεσμοι
LAMBIEK.NET – Βιογραφικό του καλλιτέχνη στην ιστοσελίδα του καταστήματος της Εγκυκλοπαίδειας Lambiek.
Eagle and Dan Dare website  – Δείγματα δουλειάς του Ρίτσαρντ Τζένινγκς.
ComicBookDB.com  – Βιογραφία του δημιουργού στη βάση δεδομένων The Comic Book Database.

Τζενινγκς Ριτσαρντ
ΟΥΕΦΑ Σούπερ Καπ 2022

Το  ήταν η 47η έκδοση του ΟΥΕΦΑ Σούπερ Καπ, έναν ετήσιο αγώνα ποδοσφαίρου που διοργανώνεται από την UEFA και θα παιχτεί από τους νικητές των δύο κορυφαίων ευρωπαϊκών διαγωνισμών συλλόγων, του ΟΥΕΦΑ Τσάμπιονς Λιγκ 2021-22 και του ΟΥΕΦΑ Γιουρόπα Λιγκ 2021-22. Ο αγώνας Θα διεξαχθεί στο Ολυμπιακό Στάδιο στο Ελσίνκι της Φινλανδίας τον Αύγουστο του 2022.

Ομάδες

Επιλογή σταδίου
Το Ολυμπιακό Στάδιο του Ελσίνκι επιλέχθηκε ως ο τελικός οικοδεσπότης από την Εκτελεστική Επιτροπή της UEFA κατά τη συνάντησή τους στο Άμστερνταμ της Ολλανδίας στις 2 Μαρτίου 2020. Η Αλβανική Ομοσπονδία Ποδοσφαίρου είχε επίσης υποβάλει προσφορά για τον αγώνα που θα διεξαχθεί στα Τίρανα, αλλά απέσυρε την υποψηφιότητα πριν από την ψηφοφορία.

Το  θα είναι ο πρώτος τελικός διαγωνισμού UEFA που θα διεξαχθεί στη Φινλανδία. Το γήπεδο ήταν στο παρελθόν χώρος για το Ευρωπαϊκό Πρωτάθλημα Γυναικών ΟΥΕΦΑ 2009, όπου φιλοξένησε τέσσερις αγώνες της φάσης των ομίλων και τον τελικό.

Αγώνας

Λεπτομέρειες

Στατιστικά

Παραπομπές

Εξωτερικοί σύνδεσμοι
Παγκόσμια ρεκόρ Ελλήνων αθλητών και αθλητριών

Οι Έλληνες αθλητές και αθλήτριες που κατέρριψαν παγκόσμια ρεκόρ δεν είναι πολλοί. Τα περισσότερα ρεκόρ όσον αφορά ολυμπιακά αγωνίσματα καταρρίφθηκαν στην άρση βαρών, αν και κάποια από αυτά τα ρεκόρ καταρρίφθηκαν εκ νέου άμεσα, ακόμα και στον ίδιον αγώνα. 

Στους παρακάτω πίνακες παρουσιάζονται οι αθλητές και αθλήτριες που κατέρριψαν ή ισοφάρισαν παγκόσμια ρεκόρ. Με έντονα γράμματα τα παγκόσμια ρεκόρ που ισχύουν σήμερα (τελευταία ενημέρωση 2/9/2021)

Ολυμπιακά αγωνίσματα

Μη ολυμπιακά αγωνίσματα 

Επίσης, σύμφωνα με την Ελληνική Ένωση Συμμετασχόντων σε Ολυμπιακούς Αγώνες, κατάρριψη παγκοσμίου ρεκόρ είχε κάνει και ο Νικόλαος Γεωργαντάς στη Λιθοβολία,  η οποία δεν υπήρξε ολυμπιακό αγώνισμα παρά μόνο υπήρξε στο πρόγραμμα της Μεσολυμπιάδας του 1906, η οποία πλέον δεν αναγνωρίζεται επισήμως ως Ολυμπιακοί Αγώνες.

Παραολυμπιακά αγωνίσματα 
Στον πίνακα αυτόν παρουσιάζονται ορισμένες από τις καταρρίψεις παγκόσμιων ρεκόρ από Έλληνες αθλητές σε παραολυμπιακά αγωνίσματα. Με έντονα γράμματα τα παγκόσμια ρεκόρ που ίσχυαν πριν τους Θερινούς Παραολυμπιακούς Αγώνες 2020 και αυτά που έκαναν Έλληνες αθλητές στους ίδιους αγώνες.

Άτυπα ρεκόρ που δεν αναγνωρίστηκαν 
Την 1η Αυγούστου 2020, η Ελίνα Τζένγκο σημείωσε βολή στα 63,96 μ., στο Πανελλήνιο Πρωτάθλημα Κ20. Η επίδοση αυτή θα αποτελούσε παγκόσμιο ρεκόρ Κ20 αλλά δεν της αναγνωρίστηκε από την Παγκόσμια Ομοσπονδία Στίβου για γραφειοκρατικό λόγο, επειδή δεν έγινε έγκαιρα ο έλεγχος αντιντόπινγκ.

Στις 27 Μαρτίου 2021, ο μετέπειτα παραολυμπιονίκης Αθανάσιος Προδρόμου έκανε επίδοση 14,91 στο άλμα εις τριπλούν στην κατηγορία Τ20.  Ωστόσο το ρεκόρ αυτό δεν φαίνεται να έχει αναγνωριστεί καθώς στην βάση δεδομένων της Διεθνούς Παραολυμπιακής Επιτροπής συνεχίζει να εμφανίζεται το ρεκόρ του Ουκρανού Ντμίτρο Προυντνίκοφ με 14,50 από τις 18 Ιουλίου 2017.

Ρεκόρ με άλλη εθνική ομάδα 
Το παγκόσμιο ρεκόρ του Κάχι Καχιασβίλι, στην κατηγορία των 91 κιλών, στο αρασέ με 185,5 κιλά, στο Παγκόσμιο Κύπελλο ή Γκαλά στις 17 Σεπτεμβρίου 1994 στην Θεσσαλονίκη είχε γίνει με τα χρώματα της Γεωργίας παρότι λανθασμένα κάποιες πηγές αναφέρουν ότι είχε γίνει με τα χρώματα της Ελλάδας.

Πηγές 

 Ελληνικά ρεκόρ κόσμου sportsfeed.gr, 2 Μαρτίου 2015.  
 Τα ελληνικά παγκόσμια ρεκόρ sportsfeed.gr, 1 Αυγούστου 2020. 
 Οι Έλληνες πρωταθλητές και τα παγκόσμια ρεκόρ Ελληνική Ένωση Συμμετασχόντων σε Ολυμπιακούς Αγώνες

Σημειώσεις

Παραπομπές 

Στίβος στην Ελλάδα
Άρση βαρών στην Ελλάδα
Μπορίς Ντελονέ

Ο Μπορίς Νικολάγιεβιτς Ντελονέ (ρωσ. Бори́с Никола́евич Делоне́, 15 Μαρτίου 1890 – 17 Ιουλίου 1980) ήταν ένας από τους πρώτους Ρώσους/Σοβιετικούς ορειβάτες, και από την άλλη ερευνητής μαθηματικός και ο πατέρας του φυσικού Νικολάι Μπαρίσοβιτς Ντελονέ (1926-2008).

Η ζωή του 
Ο Μπορίς Ντελονέ γεννήθηκε στην Αγία Πετρούπολη και οφείλει το γαλλικό του επώνυμο στον πρόγονό του Γάλλο αξιωματικό de Launay, ο οποίος αιχμαλωτίσθηκε στη Ρωσία κατά τη γαλλική εισβολή στη Ρωσία το 1812. Αυτός ήταν ανεψιός του διοικητή της φρουράς της Βαστίλης το 1789 Μπερνάρ-Ρενέ ντε Λωναί και πήρε ως σύζυγό του μια κόρη της ρωσικής αριστοκρατικής οικογένειας των Τουχατσέφσκι, οπότε παρέμεινε στη Ρωσία.

Την εποχή που ο Μπορίς ήταν έφηβος, παραθέριζε με την οικογένειά του στις Άλπεις, όπου έμαθε ορειβασία. Το 1913 ήταν ήδη ένας από τους τρεις κορυφαίους Ρώσους ορειβάτες. Μετά τη Ρωσική Επανάσταση του 1917 έκανε αναβάσεις στον Καύκασο και τα Αλτάια όρη. Το όνομά του δόθηκε σε μία από τις κορυφές (υψομέτρου 4.300 μέτρων) των Αλταΐων κοντά στο Όρος Μπελούχα. Τη δεκαετία του 1930 ήταν από τους πρώτους που έλαβε επίσημη πιστοποίηση έμπειρου ορειβάτη από το σοβιετικό κράτος. Συνεργάσθηκε με τον μετέπειτα κάτοχο του Βραβείο Νόμπελ Φυσικής Ίγκορ Ταμ στο στήσιμο ορεινών τουριστικών κατασκηνώσεων.

Στα μαθηματικά ο Ντελονέ συνεισέφερε στις περιοχές της αφηρημένης άλγεβρας και της γεωμετρίας των αριθμών. Εφάρμοσε τα αποτελέσματα των Εβγκράφ Φέντοροφ, Χέρμαν Μινκόφσκι, Γκεόργκι Βορόνυ και άλλων στην ανάπτυξη της σύγχρονης μαθηματικής κρυσταλλογραφίας και ενός γενικού μαθηματικού μοντέλου των κρυστάλλων. Το 1934 επενόησε τον γνωστό σήμερα ως τριγωνισμό Delaunay.. Τα σύνολα Ντελονέ ονομάζονται έτσι προς τιμή του. Ο Ντελονέ εργάσθηκε και δίδαξε στο Ινστιτούτο Φυσικής και Τεχνολογίας της Μόσχας. Ανάμεσα στους καλύτερους φοιτητές του ήταν οι μαθηματικοί Αλεξάντρ Αλεξάντροφ και Ίγκορ Σαφαρέβιτς.

Το 1929 ο Ντελονέ εκλέχθηκε αντεπιστέλλον μέλος της Σοβιετικής Ακαδημίας Επιστημών. Υπήρξε από τους οργανωτές της πρώτης σοβιετικής μαθηματικής ολυμπιάδας για μαθητές γυμνασίου, που έλαβε χώρα το 1934 στο Λένινγκραντ.

Ο Μπορίς Ντελονέ πέθανε στη Μόσχα σε ηλικία 90 ετών.

Βιβλία
 Delone, B.N. & Raikov, D.A.: Αναλυτική Γεωμετρία (2 τόμοι), Κρατικές Τεχνικές Εκδόσεις, 1948, 1949 (στη ρωσική)
 Kolmogorov, Andrey Nikolaevich κ.ά.: Mathematics: Its Content, Methods and Meaning, κεφάλαιο «Analytic Geometry» από τον B.N. Delone, MIT Press, 1969 (μετάφραση από τη ρωσική)

Παραπομπές

Εξωτερικοί σύνδεσμοι 
 Βιογραφία στον ιστότοπο του Κρατικού Πανεπιστημίου της Μόσχας (στη ρωσική)
 
 
 Nikolay P. Dolbilin: «The Delone Peak», 2010

Σοβιετικοί μαθηματικοί
Ρώσοι μαθηματικοί
Γεωμέτρες
Ρώσοι ορειβάτες
Σοβιετικοί ορειβάτες
Μαθηματικοί του 20ού αιώνα